હા‌િફઝ સઈદે વધુમાં જણાવ્યું હતું કે જ્યારે કોઈ વસ્તુને વધુ દબાવવામાં આવે છે ત્યારે સ્વાભાવિક રીતે તે વધુ ઊછળીને તેનો ચારે દિશામાંથી જવાબ મળે છે. ક્યારેક આ બાજુથી તો ક્યારેક બીજી બાજુથી જવાબ મળે છે. હા‌િફઝ સઈદે વડા પ્રધાન મોદી પર નિશાન તાકતાં જણાવ્યું હતું કે જો તમારી નીતિ કાશ્મીરીઓને લશ્કરની તાકાત પર દબાવવાની હોય તો સાંભળી લો કે આ મામલો હવે શ્રીનગર સુધી અટકશે નહીં. આ મામલો હવે પઠાણકોટ જશે અને ત્યાંથી પણ આગળ વધશે. સઈદે જણાવ્યું હતું કે કાશ્મીરમાં જે કંઈ ચાલી રહ્યું છે તેનો ઉકેલ લાવવામાં નહીં આવે તો ભારત માટે એક મોટો ખતરો બની જશે. આ વાત સમજીને જરૂરી પગલાં લેવાની જરૂર છે.